Žižkovská televizní věž

Žižkovská televizní věž (doslova Žižkovská televízna veža) alebo Žižkovský vysílač (Žižkovský vysielač) je jednou z dominánt Prahy a súčasne najvyššou stavbou v meste. Je vysoká 216 metrov a bola postavená v rokoch 1985 až 1992 podľa návrhu architekta Václava Aulického. Leží na rozhraní Žižkova a Vinohradov. Patrí do medzinárodnej asociácie World Federation of Great Towers.

Stavbu obklopovali spory, napríklad likvidácia časti žižkovského cintorína a strach z elektromagnetického zaťaženia okolia, ktoré však zvláštna komisia vyvrátila.

Konštrukcia sa skladá z troch kruhových oceľových tubusov dosahujúcich spoločne výšky 134 metrov. Hlavný tubus, obsahujúci dva rýchlovýťahy, potom prechádza do anténneho nádstavca siahajúceho do výšky 216 metrov.

Tubusy nesú tri kabíny. Vo výške 66 metrov sa nachádza prvá, v ktorej je reštaurácia. Vyhliadková kabína je vo výške 93 metrov. Najvyššia je kabína s vysielacou technikou, z ktorej vysielajú štyri televízne a šesť rozhlasových staníc. Sú tu vysielače mobilných operátorov a meria sa tu aj kvalita ovzdušia.

Technické riešenie veže prinieslo niekoľko noviniek a patentov.

V roku 2000 bolo na piliere umiestnené dielo Davida Černého s názvom "Miminka", ktoré znázorňuje batoľatá lezúce hore a dolu. Pretože dielo malo úspech, v roku 2001 bolo nainštalované natrvalo. Vo vysielači bol aj nakrútený film režiséra Jana Němca, "V žáru královské lásky".

náhľad|Veža Žižkovského vysielača
 Šírený program 
 Vysielače FM 

 Frekvencia[MHz] Program ERP Polarizácia 92,60  ČRo Plus  5 kW  horizontálna 93,70  Hitrádio City 93,7 FM  5 kW  horizontálna 94,60  ČRo1 Radiožurnál  5 kW  horizontálna 96,60  Rádio Impuls  5 kW  horizontálna 102,50  Frekvence 1  5 kW  horizontálna 105,00  ČRo3 Vltava  5 kW  horizontálna

 Digitálne rozhlasové vysielanie 
Digitálny rozhlas šíri vysielač od 1. júna 2017.

VysielačFrekvenciaVýkon ERPNadmorská výškaStanicePraha – Žižkov227,360 MHz (12C) kW m n. m.ČRo Radiožurnál, ČRo Dvojka, ČRo Vltava, ČRo Plus, Regina DAB Praha, ČRo Region, ČRo Brno, ČRo Ostrava, ČRo Plzeň, Radio Wave, Rádio Junior, D-dur, ČRo Jazz, Rádio RetroPraha – Žižkov188,928 MHz (7A) kW m n. m.

 TV vysielače 

 Multiplex Kanál ERP Polarizácia 21. multiplex  26  32 kW   vertikálna 22. multiplex  40  32 kW   vertikálna 23. multiplex  23  32 kW   vertikálna Reg. sieť 12  47  5 kW   vertikálna

 Najbližšie vysielače 

Najbližšie významné vysielače a vzdialenosť k nim:

 Referencie 

 Iné projekty 


 Externé odkazy 
 Stránky prevádzkovateľa veže Tower Praha a. s. 
 rozhovor s Václavom Aulickým, autorom veže, vyšiel v časopise Živel
 reportáž Českého rozhlasu

Kategória:Vysielacie veže a stožiare
Kategória:Rozhľadne v Prahe
Kategória:Praha 3
Kategória:Žižkov
Kategória:World Federation of Great Towers
Kategória:Architektúra z 1992
Kategória:Vysielače v Česku